stanford-oval/wikipedia huggingface dataset:
Kuukausiloma

Kuukausiloma eli kuukausilupa oli Suomen kouluissa 1960-luvulle saakka kouluvuoden aikana kerran kuukaudessa sunnuntaiden ja muiden pyhäpäivien lisäksi annettu lupa- eli vapaapäivä. Suomen kouluissa työskenneltiin vuoteen 1971 pää­sääntöisesti kuutena päivänä viikossa, maanantaista lauantaihin, mutta kerran kuu­kaudessa oli yksi arkipäivä vapaata. Lisäksi kesäloma oli nykyistä pidempi ja kesti kesäkuun alusta elokuun loppuun. Kansa- ja oppikouluissa työ- ja loma-ajat lisäksi poikkesivat jonkin verran toisistaan.
Oppikoulujen osalta kuu­kausi­lomasta oli säädetty vuoden 1872 Koulujärjestyksessä. Sen ajankohdasta päätti rehtori.. Kun vuonna 1933 otettiin käyttöön hiihtoloma, päätettiin kuitenkin, ettei maaliskuussa ollut annettava hiihto­loman lisäksi tavanomaista kuukausi­lomaa.   Kansa­koulujen osalta säädettiin vuonna 1958, että luku­vuodessa oli 200 työpäivää. Täten loma-aikojen lisäksi lukuvuoteen mahtui muutama lupapäivä, ja asetuksen mukaan ne oli sijoitettava välittömästi sunnuntain tai kirkollisen juhlapäivän edelle tai sen jälkeen, yleensä siis lauantaiksi tai maanantaiksi
Kun työelämässä 1960-luvulla vähitellen siirryttiin viisi­päiväiseen työ­viikkoon, tehtiin samoin vaiheittain myös kouluissa. Syyslukukauden alusta 1968 lähtien olivat syyskuussa lauantait lupa­päiviä, samoin toukokuussa paitsi silloin, kun samalle viikolle sattui jokin muu yleinen pyhä- tai vapaapäivä (vappu, helatorstai tai toinen helluntaipäivä). Muuna aikana luku­vuodesta oli vapaa­päiviä sunnuntaiden ja muiden pyhä­päivien sekä loma-aikojen lisäksi enää yhteensä vain neljä.. Koko vuodeksi viisi­päiväiseen työ­viikkoon siirryttiin kouluissa syysl­uku­kauden alusta 1971, jolloin samalla kesä­lomaa lyhennettiin, aluksi väliaikaisella säännöksellä, seuraavasta vuodesta lähtien vakinaisesti. Vapaiden lauantaiden lisäksi ei kouluissa enää tämän jälkeen annettu vanhan käytännön mukaisia kuukausilomia.
Korpirisakas

| Korpirisakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Inocybaceae
Suku::  Risakkaat Inocybe
Laji::  stellatospora
Kaksiosainen nimi
 Inocybe stellatospora  (Peck) Massee 
Katso myös
   Korpirisakas Commonsissa 
Infobox OKNimi-testi OK: 
Korpirisakas (Inocybe stellatospora) on kupera kanelinruskea risakaslaji. Sen tunnistaa parhaiten risaisesta lakista. Sen jalka on ruskea. Heltat ovat kanelinväriset. Risakas ei ole ruokasieni. Se kasvaa tiheissä havumetsissä kohtalaisen yleisenä.
Hurtigruten: Minutt for minutt

Kuvakaappaus ohjelmasta.
Hurtigruten: Minutt for minutt oli norjalaisen NRK-televisioyhtiön lähettämä 134 tunnin televisiolähetys, joka esitettiin suorana lähetyksenä NRK2:lla sekä NRK:n nettitelevisiossa 16.–22. kesäkuuta 2011. Ohjelmassa seurattiin Hurtigruten-laiva M/S Nordnorgen matkaa Bergenistä Kirkkoniemeen. Ohjelmaa lähetettiin yli viisi ja puoli päivää yhteen menoon.
Matkan varrella ihmiset seurasivat laivan saapumista satamiin.
Lähetys pääsi myös Guinnessin ennätysten kirjaan maailman pisimpänä yhtäjaksoisena live-tv-dokumenttina. Ohjelmalla oli kesällä 2011 lähes kolme miljoonaa katsojaa.
Idea ohjelmasta tuli NRK2:n vuonna 2009 lähettämästä yli seitsemän tuntia kestäneestä dokumentista Junalla Bergenistä Osloon (norj. Bergensbanen minutt for minutt).
Aiheesta muualla

Kuvia tai muita tiedostoja aiheesta Hurtigruten: Minutt for minutt Wikimedia Commonsissa
Hopeanokkatangarat

| Hopeanokkatangarat |
| --- | --- |
 Hopeanokkatangara (Ramphocelus carbo)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Hopeanokkatangarat Ramphocelus  Desmarest, 1805
Katso myös
   Hopeanokkatangarat Wikispeciesissä   Hopeanokkatangarat Commonsissa 
Infobox OKNimi-testi OK: 
Hopeanokkatangarat (Ramphocelus) on tangaroiden heimoon kuuluva varpuslintusuku. Hopeanokkatangaroiden sukuun kuuluu BirdLifen mukaan kahdeksan lajia.
Hopeanokkatangaroihin kuuluvia lajeja

Brasiliantangara (Ramphocelus bresilius)
Hopeanokkatangara (Ramphocelus carbo)
Hualiagantangara (Ramphocelus melanogaster)
Karmiinitangara (Ramphocelus nigrogularis)
Punahuivitangara (Ramphocelus sanguinolentus)
Punaperätangara (Ramphocelus passerinii)
Tarhatangara (Ramphocelus dimidiatus)
Tuliperätangara (Ramphocelus flammigerus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Ramphocelus (englanniksi)
Hoikanlampi (Suonenjoki)

| Hoikanlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki, Rautalampi
Koordinaatit:  62°34′40″N, 26°51′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Myllypuro Leväsenlampeen 
Järvinumero:  14.712.1.027
Mittaustietoja
Pinnankorkeus:  119,3 m  
Pituus:  1,3 km  
Leveys:  420 m  
Rantaviiva:  3,195 km  
Pinta-ala:  13,816 ha  
Suurin syvyys:  16,1 m  
Saaria:  ei saaria 
 fiHoikanlampi 
Hoikanlampi  on Pohjois-Savossa Suonenjoella ja Rautalammilla Hoikankylän lähellä sijaitseva lampi.
Maantietoa

Lampi on 1,3 kilometriä pitkä, 420 metriä leveä, ja sen pinta-ala on 13,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 3,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 119,3 metriä mpy.
Hoikanlampi (Saarijärvi, eteläinen)

| Hoikanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Kivijärvi
Koordinaatit:  62°48′45″N, 25°09′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskupuro:  puro Mätäsjärveen 
Järvinumero:  14.629.1.013
Mittaustietoja
Pinnankorkeus:  193,5 m  
Pituus:  560 m  
Leveys:  120 m  
Rantaviiva:  1,162 km  
Pinta-ala:  4,228 ha  
Saaria:  ei saaria 
 fiHoikanlampi 
Hoikanlampi  on Keski-Suomessa Saarijärvellä ja Kivijärvellä Mäkikylän lähellä sijaitseva lampi.
Maantietoa

Lampi on 560 metriä pitkä, 120 metriä leveä, ja sen pinta-ala on 4,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Iso-Löytänän valuma-alueeseen (14.629) se kuuluu. Lammen vedenpinnan korkeus on 193,5 metriä mpy.
Kvalifioitu tuottamus

Kvalifioitu tuottamus tarkoittaa sitä, että tietyssä rikoksessa tekijän syyksiluettavuuden asteen tulee olla vähintään tahallisuus tai törkeä huolimattomuus.
Esimerkiksi rikoslain 21 luvun 13 §:
"Vaaran aiheuttaminen
Joka tahallaan tai törkeällä huolimattomuudella aiheuttaa toiselle vakavan hengen tai terveyden vaaran, on tuomittava, jollei teosta muualla laissa säädetä yhtä ankaraa tai ankarampaa rangaistusta, vaaran aiheuttamisesta sakkoon tai vankeuteen enintään kahdeksi vuodeksi."
Heksahydrokannabinoli

Heksahydrokannabinoli (HHC) on psykoaktiivinen kannabinoidi ja tetrahydrokannabinolin (THC) hydrattu johdannainen, jota esiintyy luontaisesti pieninä määrinä hampussa, mutta sitä voidaan myös tuottaa synteettisesti hydraamalla kannabisuutetta. Aineen syntetisoi ensimmäistä kertaa Roger Adams vuonna 1947. HHC:tä käytetään päihteenä ja sen käytöllä haetaan samanlaista vaikutusta kuin THC:llä.
Suomessa HHC luokitellaan kuluttajamarkkinoilta kielletyksi psykoaktiiviseksi aineeksi.
Aiheesta muualla

PubChem: Hexahydrocannabinol (englanniksi)
European Monitoring Centre for Drugs and Drug Addiction (EMCDDA): Technical report, Hexahydrocannabinol (HHC) and related substances (pdf) (englanniksi)
Hiitti

| Hiitti Kuningas Pähkinä & Setä Tamu |
| --- | --- | --- |

EP-levyn tiedot
 Julkaistu: 2012
 Formaatti: MP3
 Tuottaja(t): Setä Tamu
 Tyylilaji: rap, elektro
Kuningas Pähkinän ja Setä Tamun muut julkaisut
| Syksyllä Palmasiin 2011 | Hiitti 2012 | Poika tapaa tytön diskossa ...ja muita tarinoita 2014 |
Hiitti on rap-yhtye Kuningas Pähkinän ja Setä Tamun 25. huhtikuuta 2012 julkaisema EP. Se julkaistiin vain internetissä Palmupuistikko.fi -sivustolla ladattavana mp3-tiedostona. Kappaleesta "In the Heat of the Night" on julkaistu musiikkivideo.
Kappaleet

In the Heat of the Night – 3.32
Pähkinäsillan tanssit – 3.36
P.H.H. – 4.02  (mukana Myyrä & Läski-Rakki)
Aiheesta muualla

In the Heat of The Night -musiikkivideo
Hiitti -EP:n lataussivu
Hoikanlampi (Karstula, pohjoinen)

| Hoikanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula, Kivijärvi
Koordinaatit:  62°48′58″N, 25°09′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Hoikanlampeen 
Järvinumero:  14.629.1.012
Mittaustietoja
Pinnankorkeus:  193,5 m  
Pituus:  360 m  
Leveys:  170 m  
Rantaviiva:  0,955 km  
Pinta-ala:  2,997 ha  
Saaria:  ei saaria 
 fiHoikanlampi 
Hoikanlampi  on Keski-Suomessa Karstulassa ja Kivijärvellä Mäkikylän lähellä sijaitseva lampi.
Maantietoa

Lampi on 360 metriä pitkä, 170 metriä leveä, ja sen pinta-ala on 3,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Iso-Löytänän valuma-alueeseen (14.629) se kuuluu. Lammen vedenpinnan korkeus on 193,5 metriä mpy.
Kvadrupelallianssi

Kvadrupelallianssi eli neljän vallan liitto oli Ison-Britannian, Ranskan ja Alankomaiden tasavallan vuonna 1717 trippelallianssina perustama valtioliitto, johon Pyhä saksalais-roomalainen keisarikunta liittyi vuonna 1718. Se perustettiin  vastustamaan Espanjan kuningaskunnan valtapyrkimyksiä, erityisesti ministeri Giulio Alberonin valloitussuunnitelmia. Ison-Britannian laivasto tuhosi Alberonin varustaman espanjalaisen laivaston Cape Passeron taistelussa, ja Ranskan armeija tunkeutui Espanjaan, minkä jälkeen Alberoni erosi vuonna 1719, ja Espanjan hallitus teki rauhan. Pyhä saksalais-roomalainen keisarikunta erosi kvadruppelallianssista vuonna 1725 ja solmi Wienissä Espanjan kanssa sopimuksen, joka uhkasi Ison-Britannian etuja. Iso-Britannia vastasi siihen perustamalla Hannoverin liiton.
Lamujoki

| Lamujoki |
| --- | --- |
Alkulähde:  Iso-Lamujärvi
Laskupaikka:  Siikajoki
Maat:  Suomi
Pituus:  65 km
Lamujoki on Siikajoen suurin sivujoki, sen vasen sivujoki. Joki alkaa Pyhännän Iso-Lamujärvestä. Se kulkee Kortteisen tekojärven sekä Siikalatvan kunnan Piippolan ja Pulkkilan kirkonkylien läpi ja yhtyy Siikajokeen Sipolassa.
Hukkanen

Hukkanen on suomalainen sukunimi, joka on muun muassa seuraavilla henkilöillä:
Aatto Hukkanen (1918–1988), taidemaalari
Ari Hukkanen (s. 1956), basisti, säveltäjä ja sanoittaja
Eija Inkeri (oik. Eija Inkeri Hukkanen, o.s. Lappalainen, 1926–2012), näyttelijä
Esa Hukkanen (s. 1963), nyrkkeilijä ja nyrkkeilyvalmentaja
Esko Hukkanen (1927–2016), näyttelijä
Matti Hukkanen (1794–1848), herastuomari, opettaja ja kansanrunoilija
Pauliina Hukkanen (s. 1976), näyttelijä
Reijo Hukkanen (1946–2024), kuvanveistäjä
Reino Hukkanen (1907–1988), maanviljelijä, metsä- ja uittotyömies ja kansankirjailija
Sanna Hukkanen (s. 1978), sarjakuvantekijä, kuvataiteilija ja kuvittaja
Ville Hukkanen (s. 1992), nyrkkeilijä, Esa Hukkasen poika.
Järvi

Iso-Hukkanen, järvi Suonenjoella
| --- | --- |
: Tällä täsmennyssivulla luetellaan henkilöitä, joilla on sama sukunimi.
Heijastintähtäin

Animaatio heijastintähtäimestä. Huomaa tähtäyspisteen säilyminen katsomiskulman muuttumisesta huolimatta.
Heijastintähtäin on hävittäjälentokoneiden ja tykistön käyttämä tähtäintyyppi. Se keksittiin vuonna 1900. Tähtäin koostuu optisesta kollimaattorista, ja lasista, jolle ristikko tai muu tähtäinkuvio heijastetaan. Sen muodostama tähtäyspiste on äärettömän kaukana, joten kuva on riippumaton tähtääjän pään tarkasta asennosta, toisin kuin metallisissa ristikkotähtäimissä. Lisäksi se ei haittaa tähtääjän näkyvyyttä.
Historia

Idean heijastintähtäimestä esitti ensimmäisenä irlantilainen optikko Sir Howard Grupp vuonna 1900 patentissaan numero 12108. Grupp esitti tähtäimensä olevan parempi vaihtoehto vaikeasti käytettäville metallitähtäimille ja suppeanäkökenttäisille kiikaritähtäimille.
Tämän jälkeen todettiin pian, että heijastintähtäin oli hyvä vaihtoehto avotähtäimiin ja kartoitus- ja mittauslaitteisiin. Ensimmäisen kerran heijastintähtäin asennettiin saksalaisiin hävittäjiin jo vuonna 1918 ja pommikoneissa sitä alettiin käyttää 1930-luvulla. Toisessa maailmansodassa heijastintähtäin oli jo lähestulkoon ainoa lentokoneissa käytetty tähtäintyyppi. Sitä käytettiin laajasti myös esimerkiksi ilmatorjunta-aseissa.
Moderni heijastintähtäin

Nykyään heijastintähtäimeen verrattavaa tekniikkaa on HUD, eli heijastusnäyttö. Siinä lentäjän eteen heijastetaan läpinäkyvälle lasille tarvittavia tietoja, kuten keinohorisontti, nopeus- ja korkeuslukemat ja tähtäimet. Etuna on lentäjän työmäärän vähentyminen, kun lukemia ei tarvitse erikseen tarkistaa mittaristosta.
Saksalaisen Revi C12 -tähtäimen poikkileikkaus vuodelta 1937.
Kyle Massey

| Kyle Massey |
| --- | --- |
 Kyle Massey vuonna 2012.
Henkilötiedot
Koko nimi:  Kyle Orlando Massey
Syntynyt: 28. elokuuta 1991 (ikä 33)
Näyttelijä
Aktiivisena:  2003–
Merkittävät roolit:  Cory Baxter That’s So Raven Cory Baxter Coryn koukerot
Aiheesta muualla
IMDb
Kyle Orlando Massey (s. 28. elokuuta 1991) on yhdysvaltalainen näyttelijä ja rap-artisti.
Massey on näytellyt sarjoissa, kuten That’s So Raven ja Coryn koukerot, joissa hän esittää molemmissa Ravenin veljeä Cory Baxteria. Massey on ollut myös näyttelemässä Disney Channelin elokuvassa Life Is Ruff. Massey on ollut mukana monissa Disney Channelin sarjoissa. Hän on ollut myös mukana Disney Channel Gamesissa.
Kyle Masseyllä on yksi isoveli, Christopher Massey, joka näytellyt sarjassa Zoey 101 Michael Barretia. Christopher on vieraillut myös erilaisissa televisio-ohjelmissa.
Kunin Betesda-seurakunta

| Kunin Betesda-seurakunta> Betesdaförsamlingen i Kuni |
| --- | --- |
Suuntautuminen:  helluntaiherätys
Kirkkokunta:  Finlands svenska pingstsamfund
Perustettu:  28. toukokuuta 1934
Pääkirkko:  Kokkolantie 1810 Kuni, Mustasaari
Infobox OKNimi-testi OK: 
Kunin Betesda-seurakunta (ruots. Betesdaförsamlingen i Kuni) on Koivulahden Kunissa sijaitseva ruotsinkielinen helluntaiseurakunta. Se perustettiin 28. toukokuuta 1934 18 henkilön voimin, joista suuri osa kuului Koivulahden lähetysseurakuntaan. Koivulahdessa oli jo ennen seurakuntaa pitkät perinteet vapaakirkollisessa herätyksessä. Seurakunnalla oli vaikutusta myös muiden seurakuntien saarnaajiin.
Seurakunnan ensimmäinen johtaja oli Birger Bäck jonka jälkeen tehtävässä toimivat David Klemetz ja Emil Dahl. Tämän jälkeen Bäck tuli uudelleen seurakunnan johtajaksi. Hän menehtyi auto-onnettomuudessa vuonna 1967. Tämän jälkeen seurakunnan johtajana toimi Arne Herberts muutaman vuoden ajan. Herbertsin jälkeen seurakuntaa ovat johtaneet vanhimmistoveljet sekä Håkan Nitovuori saarnaajana. Betesdan rukoushuone vihittiin käyttöön vuonna 1946.
Harmångersånin vesistö

Ruotsin päävesistöalueet
Harmångersånin vesistö (ruots. Harmångersåns avrinningsområde, vesistöaluetunnus 44) muodostuu Pohjanlahden Selkämereen laskevan Harmångersånin ja sen sivujokien yhteisestä valuma-alueesta, jonka kokonaispinta-ala on 1 197 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Harmångersån, jonka pituus on 81 kilometriä. Joki laskee Itämereen noin 0,4 kuutiokilometriä vettä vuodessa.
Vesistön valuma-alue

Harmångersånin vesistö sijaitsee kahden suuren vesistön Ljunganin vesistön (tunnus 42) ja Ljusnanin vesistön (tunnus 48) välissä, jossa on viisi pientä päävesistöä. Harmångersånin vesistö on niistä toiseksi suurin. Sitä ympäröi kolme päävesistöä. Sen lounaispuolella sijaitsee Delångersånin vesistö (tunnus 45) ja pohjoispuolen yläjuoksulla on ensin Ljunganin vesistö ja sitten alajuoksulla on Gnarpsånin vesistö (tunnus 43). Harmångersånin joensuun ympärillä sijaitsee mereen laskevien purojen ja ojien pieniä valuma-alueita, joiden yhteispinta-ala on noin puolet Harmångersånin vesistön pinta-alasta.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (67,6 %), turve (7,7 %), kalliomaa (10,4 %), hiekka ja sora (2,7 %), multamaa (3,1 %), savimaa (1,1 %) ja jäätikköjokijäänteet (1,3 %). Alueen maankäyttöä esittävät maiden käyttöluokitukset, joiden mukaan alueella on metsämaita (85,9 %), soita ja kosteikkoja (3,1 %), viljelymaita (2,8 %), taajamia ja pinnoitettuja alueita (0,7 %) sekä joutomaita (1,6 %). Näiden lisäksi on 6,0 % vesistöjä.
Vesistön valuma-alue > Virtaamia

SMHI on julkaissut tilastossaan Harmångersånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 13,2 kuutiometriä sekunnissa (m³/s), keskiylivirtaama (MHQ) on 58,7 m³/s ja keskialivirtaama (MNQ) on 3,12 m³/s . Toisen lähteen mukaan joen keskivirtaama on 13,3 m³/s ja keskiylivirtaama (MHQ) on 68 m³/s . Suurin kuukausittainen keskivirtaama 66,5 m³/s on mitattu toukokuussa 1982 ja pienin 1,7 m³/s joulukuussa 1989. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Vesivoima

Vesistöalueella on patorekisterin mukaan 109 patoa. Hamrångeånin pääuomassa on 3 vesivoimalaitosta Bergby, Vifors ja Viksjö bruk, joiden yhteisteho on 1,8 megawattia ja niiden vuosituotanto on noin 14,3 gigawattituntia.
Käännös suomeksi
Kyle Okposo

| Kyle Okposo |
| --- | --- |

Henkilötiedot
Syntynyt: 16. huhtikuuta 1988 (ikä 36) St. Paul, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  184 cm
Paino:  100 kg
Pelaajaura
Pääsarjaura:  2007–2024
Aik. seurat:  New York Islanders (NHL)   Bridgeport Sound Tigers (AHL)   Buffalo Sabres (NHL)   Florida Panthers (NHL)
NHL-varaus:  7. varaus, 2006 New York Islanders
| Stanley Cup  |
| --- | --- | --- |
|  | Florida Panthers | 2024  |
Kyle Henry Erovre Okposo (s. 16. huhtikuuta 1988 St. Paul, Minnesota) on yhdysvaltalainen uransa lopettanut jääkiekkoilija. New York Islanders varasi hänet ensimmäisellä kierroksella varausnumerolla seitsemän vuonna 2006.
Maaliskuussa 2024 siirtorajan viimeisenä päivänä Sabres kauppasi Okposon Florida Panthersiin vaihdossa Calle Själiniin ja seitsemännen kierroksen varausvuoroon vuoden 2024 varaustilaisuudessa. Syyskuussa 2024 Okposo lopetti pelaajauransa.
Heksafluoripropyleenioksidi

| Heksafluoripropyleenioksidi |
| --- | --- |

Tunnisteet
IUPAC-nimi:  2,2,3-trifluori-3-(trifluorimetyyli)oksiraani
CAS-numero:  428-59-1
PubChem CID:  9883
SMILES:  C1(C(O1)(F)F)(C(F)(F)F)F
Ominaisuudet
Molekyylikaava:  C3OF6
Moolimassa:  166,03 g/mol
Kiehumispiste:  -27,4 °C
Heksafluoripropyleenioksidi eli HFPO (C3OF6) on epoksideihin kuuluva fluorattu orgaaninen yhdiste. Yhdistettä voidaan käyttää polymeerien valmistukseen ja reagenssina orgaanisen kemian synteeseissä.
Ominaisuudet

Huoneenlämpötilassa heksafluoripropyleenioksidi on väritön kaasu, joka voidaan paineistettuna nesteyttää. Muiden epoksidien tavoin yhdiste on hyvin elektrofiilinen ja reagoi nukleofiilien kanssa, jolloin epoksidirakenne avautuu, fluoridi-ioni irtoaa ja muodostuu tetrafluorihappofluoridijohdannainen. Kuumennettaessa ainetta yli 150 °C:n lämpötilaan se hajoaa muodostaen difluorikarbeenia ja trifluoriasetyylifluoridia. Vahvat Lewis-hapot esimerkiksi alumiinioksidi ja alumiinikloridi katalysoivat heksafluoripropyleenioksidin toisiintumaan heksafluoriasetoniksi. Sopivien katalyyttien kuten fluoridien avulla heksafluoripropyleenioksidi saadaan polymeroitumaan perfluoratuksi polyeetteripolymeeriksi.
Valmistus ja käyttö

Heksafluoripropyleenioksidia valmistetaan hapettamalla heksafluoripropeenia. Hapettimena voidaan käyttää joko happea, kaliumpermanganaattia, vetyperoksidia tai hypokloriitteja tai hapetus voidaan suorittaa elektrolyyttisesti.
Heksafluoripropyleenioksidista voidaan valmistaa homopolymeerejä, joita käytetään muun muassa inertteinä ja kuumuutta kestävinä voiteluaineita ja hydraulisina nesteinä. Sitä voidaan käyttää myös komonomeerina fluorikumien valmistamiseen ja toisena komonomeerina on tyypillisesti vinylideenifluoridi tai tetrafluorieteeni. Orgaanisissa synteeseissä yhdistettä voidaan käyttää fluorattujen ketonien ja fluorattujen heterosyklisten yhdisteiden valmistamiseen sekä difluorikarbeenin lähteenä.
Kuningas (pelikortti)

Ruutu-, risti-, hertta- ja patakuningas.
Kuningas on yksi peruskorttipakan kolmesta kuvakortista. Pakassa se on kahdestoista tai kolmastoista kortti. Kuninkaita on pakassa neljä: herttakuningas, patakuningas, ruutukuningas ja ristikuningas. Kuningas on yleensä toiseksi suurin kortti ässän jälkeen, mutta voi myös olla korkein kortti (kun ässä lasketaan yhdeksi) riippuen siitä, mitä korttipeliä pelataan.
Kuninkaat

Patakuningas
Herttakuningas
Ristikuningas
Ruutukuningas
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kung (spelkort)
Käännös suomeksi
Henri Toivomäki

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. helmikuuta 1991 (ikä 33)
Syntymäpaikka: Mäntsälä, Suomi
Pelipaikka: keskuspuolustaja
Pituus: 186 cm
Junioriseurat
: MU
: Reipas
Seurat
| Vuodet | Seura | O | (M) |
| 2008–2010 | FC Lahti | 48 | (0) |
| 2010 | → Atalanta (laina) | 0 | (0) |
| 2010 | → FC Hämeenlinna (laina) | 1 | (0) |
| 2011–2013 | Ajax | 0 | (0) |
| 2012–2013 | → Almere City (laina) | 8 | (0) |
| 2013–2015 | FC Lahti | 63 | (1) |
| 2016–2017 | Sarpsborg 08 | 16 | (0) |
| 2018 | KuPS | 30 | (0) |
| 2019–2020 | HJK | 28 | (0) |
| 2021–2023 | KuPS | 49 | (2) |
| Yhteensä | Yhteensä | 243 | (3) |
 Seurajoukkueuran tilastot kattavat vain kansalliset sarjat, päivitetty 25. maaliskuuta 2024.
Henri Toivomäki (s. 21. helmikuuta 1991 Mäntsälä) on suomalainen uransa lopettanut jalkapalloilija. Keskuspuolustajana pelannut Toivomäki pelasi Veikkausliigassa yli 200 ottelua.
Seurajoukkueura > Juniorivuodet

Toivomäki aloitti seitsemänvuotiaana jalkapallon Mäntsälän Urheilijoiden (MU) vuosina 1989–1991 syntyneiden joukkueessa. Toivomäki jatkoi MU:ssa vuoden 2004 alkuun, jonka jälkeen siirtyi ensin lahtelaisen FC Reippaan vuonna 1991 syntyneiden ikäluokkaan. Sieltä matka jatkui Reippaan B-junioreihin 2005 kesällä ja sen jälkeen A-junioreihin.
Toivomäki osallistui Pohjola Cupiin Uudenmaan piirin joukkueessa kahdesti, vuonna 2004 (sijoitus 5.) ja 2005 (sijoitus 1.). Vuoden 2005 Pohjola Cupissa Toivomäki valittiin ikäluokan lupaavimmaksi pelaajaksi ja näin ollen myös tähdistökentälliseen. Samana vuonna hänet valittiin Uudenmaan piirin vuoden poikapelaajaksi. Toivomäki pelasi kesällä 2005 myös Nike Premier Cupissa Reippaan vuonna 1991 syntyneiden mukana. Hänet valittiin turnauksen tähdistökentälliseen. Reippaan riveissä Toivomäki saavutti lisäksi Tanskassa kansainvälisessä Dana Cup -turnauksessa kolmannen sijan vuonna 2004.